बेटे को याद कर लिखा- संपूर्ण औरत का दर्जा आपने दिलाया, मेरे बच्चे वापस आ जाओ
Sidhu Moosewala Mother Birthday; Charan Kaur Emotional Post Instagram | Mother Emotions   पंजाबी सिंगर सिद्धू मूसेवाला की हत्या को इस महीने के अंत में एक साल हो पाएगा। लेकिन उनकी मां का दर्द आज भी उसी तरह है।
पंजाबी सिंगर सिद्धू मूसेवाला की हत्या को इस महीने के अंत में एक साल हो पाएगा। लेकिन उनकी मां का दर्द आज भी उसी तरह है। मूसेवाला की मां चरण कौर अपने जन्मदिन पर भावुक हो गईं। उन्होंने अपने जन्मदिन पर भावुक संदेश अपने बेटे के नाम पर लिखा है। जिसमें उन्होंने मां बनने के बाद खुद को संपूर्ण औरत बनने तक की बात कही है।
अब पढ़िए इंस्टाग्राम में डाली पोस्ट में क्या लिखा:-
चरण कौर ने लिखा कि मैं पहले बेटी बन तुम्हारे नानके घर जन्म लिया, फिर आपके बापू जी के साथ विवाद बंधन में बंध मैं कितने रिश्ते किसी की चाची, ताई, भाभी और बहू बन अन अपनी झोली में डाले। पर मेरी मौजूदगी का असल आधार मैं आपकी मां बन कर पाया और आपने मुझे असल में एक संपूर्ण औरत का दर्ज दिलवाया।
मुझे ममता के प्यार का असल अर्थ आपको अपनी बुक्कल (बाजुओं में लेकर) में लेकर महसूस हुआ था। पर कल का वही प्यार वही ममता की तपिश मुझे आती जाती सांसों के साथ कितनी रेखाओं के साथ लेकर आ रहा।
आज भी मैं कमरे में बैठ आपका इंतजार कर रही थी, क्योंकि हमेशा मैं पहले आपको और अपने जन्मदिन की बधाई कबूलती थी। पर आज आपकी तस्वीर को अपनी बुक्कल (बाजुओं) में लेकर आपको एहसास कर रही हूं मेरे बच्चे। वापस आ जाओ (रोते हुए इमोजी) पुत्र मेरे से आपके बिना नहीं रहा जा रहा।
29 मई की शाम को हुई थी मूसेवाला की हत्या
पंजाबी सिंगर सिद्धू मूसेवाला की पिछले सा 29 मई की शाम साढ़े 5 बजे मानसा के गांव जवाहरके में हत्या कर दी गई थी। मूसेवाला पर करीब 40 राउंड फायरिंग की गई थी। मूसेवाला के शरीर पर 19 जख्म मिले थे। इनमें 7 गोलियां सीधी मूसेवाला को लगी थीं।
गोली लगने के 15 मिनट के भीतर मूसेवाला की मौत हो गई थी। बोलेरो और कोरोला गाड़ी से पीछा कर थार जीप से जा रहे मूसेवाला का कत्ल किया गया था। उस वक्त मूसेवाला के साथ गनमैन नहीं थे।